Die pad uit New York stad was nie so maklik om te vind nie. Gelukkig vir die nuwe GPS wat die VSA en Kanada kaart op het, het ons darem redelik gou op die pad gekom. Dit was meer 'n geval om die nuwe GPS se funksies en knoppies te leer Die pad noord is 'n groot snelweg, wat nie te besig was was nie. Nog 'n ding wat vir my opvallend was is hoe geduldig en bedagsaam die mense bestuur, glad nie so rof en onbeskof soos ek verwag het nie. Die natuurskoon is pragtig en besonders groen. Die dorpies en huise is duidelik in 'n heel ander klas as New York stad, baie netjieser en mooier. Mens kan sien die mense is trots op hulle omgewing, en die grasperke en tuine is perfek instand gehou. Party huise het sulke groot Amerikaanse vlae op, duidelik trots op hulle land. By die meeste huise staan daar ook so 'n groot Dodge, GMC of Ford bakkie. New York doen nie klein nie, selfs die karre is sulke slappes soos in die flieks. Soos ons so deur die dorpies ry, voel dit skoon of ek aan die droom is. Die plek lyk en voel nie werklik nie. Dis 'n gesig en 'n gevoel wat nie een van ons al gesien of beleef het nie. Die huise, en strate is baie anders as Afrika en Europa. Meeste is van hout gebou, presies soos mens hulle in die flieks sien. Die meeste huie het sulke verskriklike groot grasperke, en geen heinings. Soos ons deur die dorpies ry, beweeg ons koppe van links na regs in overdrive, om seker te maak ons mis nie iets nie. Verder noord vanaf New York stad het die omgewing net mooier en mooier geraak. Die bosse is so dik langs die pad dat jy niks binne in die bos kan sien nie Op pad sien ons ook heelwat ander bikers wat op toer is, meeste ry natuurlik Harley Davidsons, en is ook baie vriendelik en groet in die verbyry. Net na ons by een dorpie stilgehou het, stop daar 'n kar langs ons, en die mense deel toe met ons mee dat hulle op die radio 'n waarskuwing gehoor het van 100m/h winde en donder storm wat op pad is. Toe stop ons maar by die Diner (Amerikaanse padkafee en resturant), en dit was nie eens 15 min nie, toe storm dit dat dit bars. 'n Uur later was dit verby, en kon ons verder ry. Ons eerste indruk van die VSA buite die stad is sover baie goed, en ek kan sien dat ons dit hier baie sal geniet.........